Σκιαδοβούνι

Το Σκιαδοβούνι είναι επίμηκες όρος στην βόρεια-βορειοδυτική (ΒΒΔ) Πελοπόννησο. Το υψηλότερο σημείο του είναι η κορυφή «Λειψούτα» με υψόμετρο 1.466 μέτραΣκιαδοβούνι. pezoporia.gr. Ανακτήθηκε: 10/04/2018.. 

Τοποθεσία
Βρίσκεται στα σύνορα των Περιφερειακών Ενοτήτων (πρώην Νομών) Αχαΐας και Ηλείας, της Περιφέρειας Δυτικής Ελλάδας, και ουσιαστικά αποτελεί προέκταση του ορεινού όγκου του Ερυμάνθου προς τα νότια. «Στη βορειοανατολική πλευρά του όρους Σκιαδοβούνι εκτείνεται ο Ερύμανθος, δημιουργώντας ένα μεγάλο σε μήκος ορεινό όγκο»Δήμος Ερυμάνθου - Δημοτική Ενότητα Τριταίας . erymanthou.gov.gr. Ανακτήθηκε: 10/04/2018..

Αποτελεί το νοτιοανατολικό όριο του οροπεδίου της Βουντούχλας και «βλέπει» προς την περιοχή της ΤριταίαςΑφροδίσιο - Κλωκός - Σκολίς - Μόβρη - Σκιαδοβούνι. elabs.dreamhosters.com. Ανακτήθηκε: 10/04/2018.. Φυσικό όριο του βουνού είναι ο ποταμός Πηνειός, ο οποίος ρέει στην περιοχή στις ανατολικές, νοτιοανατολικές και νότιες υπώρειές τουΤο Σκιαδοβούνι στον χάρτη. topoguide.gr. Ανακτήθηκε: 10/04/2018.. Στις βορειότερες πλαγιές του βουνού, προς την πλευρά της Αχαΐας, είναι χτισμένο το χωριό Πτέρη, σε υψόμετρο 500 μέτρων, ενώ λίγο βορειότερα ο κυρίως ορεινός όγκος του Ερυμάνθου αρχίζει να είναι εντελώς διακριτός. Χτισμένη σε αυτό βρίσκεται επίσης η Μόνη Νοτενών, καθώς και το όμορο χωριό της Αχαΐας, Σκιαδά και της Ηλείας, Κακοτάρι. 

Ονομασία
Πήρε την ονομασία «Σκιαδοβούνι» από το κεφαλοχώρι του ΣκιαδάΑποκαλείται και «Σκιαδαίικο» βουνό. Τριανταφύλλου 1995, λήμμα Σκιαδά., που βρίσκεται αμφιθεατρικά χτισμένο στις νοτιοδυτικές πλαγιές του σε υψόμετρο 450 μ. Στις νοτιανατολικές πλαγιές του βρίσκεται το χωριό Κακοτάρι και σε εκείνες κυρίως τις περιοχές αποκαλείται και «Κακοταραίικο» βουνό ή «Κακοταροβούνι».

Χλωρίδα
Το Σκιαδοβούνι χαρακτηρίζεται κυρίως ως μη δασώδες όρος. Ωστόσο, στις πλαγιές φύεται σε αντιπροσωπευτικούς αριθμούς η Άρκευθος η οξύκεδρος (αγριόκεδρο)Juniperus oxycedrus. reherb.eu. Ανακτήθηκε: 10/04/2018., καθώς και έλατα, πουρνάρια και άλλα.

Ιστορικά στοιχεία
Πάνω από το χωριό Σκιαδάς, στην κορυφή Σγάρτσικο, σώζονται υδατοδεξαμενές και άλλες εγκαταστάσεις, καθώς και ερείπια του βυζαντινού κάστρου ΔοξαπατρήΤριανταφύλλου 1995, λήμμα Δοξαπατρή φρούριον.Τριανταφύλλου 1995, λήμμα φρούρια.Τριανταφύλλου 1995, λήμμα Σκιαδά.. Στις ανατολικές πλαγιές του, από την πλευρά της Ηλείας, όπου φέρει συνηθέστερα την ονομασία «Κακοταροβούνι», τοποθετείται το λεγόμενο Κάστρο της Οχιάς (ακόμη Ωρειάς ή Ωριάς). Στην ίδια με το Κάστρο της Οχιάς ευρύτερη περιοχή σώζεται το ιστορικό και θρησκευτικό μνημείο της «σπηλιάς του Τουρκο-Παναή» (Μπελογιάννη)»Η σπηλιά του Τουρκο-Παναή. ilialive.gr. 22/01/2017. Ανακτήθηκε: 10/04/2018..

Μοναστήρι των Νοτενών
Στις νότιες απολήξεις του βρίσκεται κτισμένο το Μοναστήρι των Νοτενών σε υψόμετρο 880 μέτρων, που αποτελεί τοπόσημο του βουνού και «βλέπει» στα νότια προς το πυκνό δρυοδάσος της Κάπελης.

Αθλητισμός
Οι πλαγιές του προσφέρονται για ανεμοπτερισμό καθότι «ο προσανατολισμός των απογειώσεων είναι βόρειος και δυτικός, ενώ υπάρχει δυνατότητα πτήσης με ανέμους βόρειας, βορειοδυτικής, δυτικής και νοτιοδυτικής κατεύθυνσης». Στο βουνό «υπάρχουν επίσης μεγάλες δυνατότητες πραγματοποίησης πτήσεων σε μεγάλη απόσταση προς τα βόρεια του βουνού».

Το βουνό αποτελεί και πεζοπορικό προορισμό. Αξιόλογο αποτελεί το μονοπάτι Σκιαδά-Μονή Νοτενών-ΚακοτάριΠεριγραφή άλλων διαδρομών στον Ερύμανθο . hotelafrika.gr. Ανακτήθηκε: 10/04/2018..

Παραπομπές και υποσημειώσεις

Βιβλιογραφία
 Κώστας Ν. Τριανταφύλλου, Ιστορικόν Λεξικόν των Πατρών, Τόμοι Α΄-Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Δοξαπατρή φρούριον, λήμμα Σκιαδά, λήμμα φρούρια.

Εξωτερικοί σύνδεσμοι
 Το Σκιαδοβούνι στον χάρτη. topoguide.gr. Ανακτήθηκε: 10/04/2018.
 Δήμος Ερυμάνθου - Δημοτική Ενότητα Τριταίας. erymanthou.gov.gr. Ανακτήθηκε: 10/04/2018.

Κατηγορία:Βουνά της Αχαΐας
Κατηγορία:Βουνά της Ηλείας
Κατηγορία:Δήμος Αρχαίας Ολυμπίας
Κατηγορία:Δήμος Ερυμάνθου
Κατηγορία:Δήμος Λασιώνος
Κατηγορία:Δήμος Τριταίας